CELEX: C2005/182/39
Language: el
Date: 2005-07-23 00:00:00
Title: Διάταξη του Δικαστηρίου (τέταρτο τμήμα), της 10ης Μαρτίου 2005, στην υπόθεση C-178/04 (αίτηση του Bundesverwaltungsgericht για την έκδοση προδικαστικής αποφάσεως): Franz Marhold κατά Land Baden-Württemberg (Άρθρο 104, παράγραφος 3, του Κανονισμού Διαδικασίας — Εργαζόμενοι — Υπάλληλοι απασχολούμενοι σε εργοδότες του εθνικού δημόσιου τομέα — Καθηγητής πανεπιστημίου — Χορήγηση ετήσιας έκτακτης αμοιβής)

23.7.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 182/21
            
         
      ΔΙΆΤΑΞΗ ΤΟΥ ΔΙΚΑΣΤΗΡΊΟΥ
   
   (τέταρτο τμήμα)
   της 10ης Μαρτίου 2005
   στην υπόθεση C-178/04 (αίτηση του Bundesverwaltungsgericht για την έκδοση προδικαστικής αποφάσεως): Franz Marhold κατά Land Baden-Württemberg (1)
   
   (Άρθρο 104, παράγραφος 3, του Κανονισμού Διαδικασίας - Εργαζόμενοι - Υπάλληλοι απασχολούμενοι σε εργοδότες του εθνικού δημόσιου τομέα - Καθηγητής πανεπιστημίου - Χορήγηση ετήσιας έκτακτης αμοιβής)
   (2005/C 182/39)
   Γλώσσα διαδικασίας: η γερμανική
   Στην υπόθεση C-178/04, με αντικείμενο αίτηση του Bundesverwaltungsgericht προς το Δικαστήριο, κατ' εφαρμογήν του άρθρου 234 ΕΚ, υποβληθείσα με απόφαση της 28ης Ιανουαρίου 2004, που οποία περιήλθε στο Δικαστήριο στις 15 Απριλίου 2004, στο πλαίσιο της διαδικασίας Franz Marhold κατά Land Baden-Württemberg, το Δικαστήριο (τέταρτο τμήμα), συγκείμενο από τους K. Lenaerts, πρόεδρο τμήματος, J. N. Cunha Rodrigues και E. Levits (εισηγητή), δικαστές, γενική εισαγγελέας: C. Stix-Hackl, γραμματέας: R. Grass, εξέδωσε στις 10 Μαρτίου 2005 διάταξη με το ακόλουθο διατακτικό:
   Το άρθρο 39 ΕΚ δεν επιτρέπει νομοθεσία κράτους μέλους η οποία αρνείται το δικαίωμα επί ετήσιας έκτακτης αμοιβής σε δημόσιο υπάλληλο ο οποίος αποχωρεί από την υπηρεσία πριν από την 31η Μαρτίου του επομένου έτους για να εργαστεί ως δημόσιος υπάλληλος σε άλλο κράτος μέλος, ενώ αναγνωρίζει δικαίωμα επί της αμοιβής αυτής όταν η νέα θέση του υπαλλήλου ανήκει στη δημόσια διοίκηση του πρώτου κράτους μέλους.
   
      (1)  ΕΕ C 156 της 12.06.2004.